VEGA og Live Nation præsenterer
**Hårdtpumpende djduo support for Zedd***Inden den tyske producer/dj Zedd den**7. februar omdanner Lille VEGA til et pumpende dansegulv, varmer dj-duoen Copenheavy op med deres tunge mix af electro og dubstep.*

**Lillefredags-fest i VEGA**

De forvandlede Sønder Boulevard til et dansende menneskehav under Distortion, og bass-armen kom også på overarbejde, da dj duoen Copenheavy indtog Roskildes Apollo scene sidste år. Og når duoen torsdag den 7. februar varmer op for den tyske producer/dj Zedd i Lille VEGA, er der vist også garanti for en hårdtpumpet fest.

Copenheavy har med deres talent for at mixe for hård electro og dupstep opnået massiv popularitet som livenavn - lyt for eksempel til duoens remix af Depeche Modes ”[Personal Jesus](http://soundcloud.com/copenheavy/depeche-mode-personal-jesus)”.

De har allerede nu optrådt med Medina, Rune RK, Kidd samt Lulu Rouge m.fl. på trods af, at duoen kun har eksisteret i små to år.

**Stjerneparade på debutalbum**

Tyske Zedds debutalbum *Clarity* (2012) blev af iTunes kåret som årets breakthrough album, og flere af albummets singler har sikret den unge musiker topplaceringer på hitlister verden over.

Da selveste Lady Gaga tweetede om singlen ”[Spectrum](http://www.youtube.com/watch?v=IsuVMdnF8A0)”, blev Zeed og hans elektroniske dance-musik pludselig centrum for en opmærksomhedsorkan af dimensioner.

Zedd har på sit debutalbum flere markante vokalsamarbejder, bl.a. synger Louisa Rose Allen fra bandet Foxes med på ”[Clarity](http://www.youtube.com/watch?v=l9Q7GISatW0)”, og Ellie Goulding og Lucky Date låner deres stemme ud på ”[Fall Into The Sky](http://www.youtube.com/watch?v=GO1ih209NlU)”.

**Fakta om koncerten**:
Zedd (DE) + Copenheavy (DK)
Torsdag 7. februar kl. 21
Lille VEGA, Enghavevej 40, 1674 Kbh. V
Pris: 200 kr. + gebyr – Billetsalg via [www.vega.dk](http://www.vega.dk), Billetnet og på posthuse.

*For yderligere oplysninger kontakt venligst*

Bettina Balle - Kommunikationsmedarbejder, VEGA, bb@vega.dk - 3326 0959